Roman Šeremeta

Roman Šeremeta (sündinud 29. juunil 1936 Ukraina NSV-s Ternopili oblastis) on Eesti majandusjuht ning endine Eesti NSV  partei- ja riigitegelane.

Ta lõpetas 1952. aastal 7-klassilise kooli, 1955. aastal kutsekooli elektrikuna ja 1964. aastal Lensoveti nimelise Leningradi Tehnoloogilise Instituudi insener-tehnoloog-mehaaniku kvalifikatsiooniga. Aastal 1983 kaitses ta tööga "Ökonoomiliste aspektide uurimine Baltimaade fosforiitide ratsionaalsemaks kasutamiseks" majanduskandidaadi väitekirja.

Aastatel 1969–1970 töötas ta Maardu Keemiakombinaadis peainseneri asetäitjana. Aastatel 1980–1985 oli ta Kohtla-Järve Linna RSN Täitevkomitee esimees, aastatel 1985–1986 EKP Kohtla-Järve Linnakomitee I sekretär. 14. novembrist 1987 kuni 14. juulini 1988 oli ta Eesti NSV Ministrite Nõukogu esimehe asetäitja; 14. juulist 1988 kuni 28. detsembrini 1989 oli ta Eesti NSV Riikliku Kütuse- ja Energeetikakomitee esimees.

Ta on Ceosil AS kommertsdirektor ja Vudink AS juhatuse esimees.

Ta oli NLKP liige. Ta oli Eesti NSV Ülemnõukogu X ja XI koosseisu saadik.

Tunnustus
orden Austuse märk
2005 Kohtla-Järve aukodanik

Kirjandus
Eesti majanduse biograafiline leksikon 1951–2000. AS Kirjastus Ilo. 2003
"Valitud ja valitsenud..." koostanud Jaan Toomla. Tallinn 1999

Välislingid
Erik Gamzejev. Roman Šeremeta: ükskord hakkavad trollid ka Kohtla-Järvel käima. Põhjarannik, 14. mai 2005

Kategooria:Eesti NSV ministrid
Kategooria:EKP linnakomiteede esimesed sekretärid
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:Ordeni "Austuse märk" kavalerid
Kategooria:Kohtla-Järve aukodanikud
Kategooria:Sündinud 1936